เรื่องร้องเรียน (ถนน) วันที่ 2023-01-24 02:37:10 — แขวงกระทุ่มราย เขตหนองจอก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002911
ขอให้ตรวจสอบการบริหารจัดการงานเจ้าหน้าที่และบุคลากรภายใน โรงพยาบาลเวชการุณย์รัศมิ์ เลขที่ 38/2 ถนนเรียบวารี แขวงกระทุ่มราย เขตหนองจอก กรุงเทพมหานคร เนื่องจากผู้ร้องแจ้งว่า ผู้ร้องปฏิบัติงานในตำแหน่งเวรออนคอล อยู่ที่โรงพยาบาลเวชการุณย์รัศมิ์ ซึ่งจะมีกะให้ปฏิบัติงาน จำนวน 3 ช่วงเวลา ได้แก่เวลา 08.00-16.00 น., เวลา 16.00-00.00 และเวลา 00.00- 08.00 น. โดยโรงพยาบาลฯจะให้ปฏิบัติงานควบต่อกันหลายกะ เช่น เข้างานกะ 08.00-16.00 น. แต่ต้องทำงานต่ออีก 3 กะ คือ 16.00-00.00, 00.00-08.00, 08.00-16.00 น.ของอีกวัน รวมเวลาทำงาน 2 วันติด และในส่วนของการทำงานเวรออนคอลนั้น เมื่อเลิกงานจะไม่สามารถไปไหนได้ ถึงแม้จะเป็นวันหยุดก็ตาม เพราะต้อง stand by รอรับโทรศัพท์ (ตามผู้ร้องแจ้ง) และหากมีเคสด่วน ก็ต้องเดินทางเข้ามาที่โรงพยาบาลฯ ณ ขณะนั้น หากมาช้าก็จะถูกตำหนิ ทำให้เจ้าหน้าที่ผู้ปฏิบัติงานนั้นมีเวลาในการพักผ่อนไม่เพียงพอ และไม่มีเวลาในการทำธุระของตนเอง ประสบปัญหามาเป็นระยะเวลา 10 ปีแล้ว จึงเห็นว่าทางโรงพยาบาลฯควรจะมีการบริหารจัดการงานของเจ้าหน้าที่และบุคลากรให้มีระบบมากขึ้น เพื่อที่เจ้าหน้าที่นั้นจะได้ไม่ต้องปฏิบัติงานควบกะ และจะได้มีเวลาในการพักผ่อนอย่างเพียงพอ จึงประสงค์ให้หน่วยงานที่เกี่ยวข้องดำเนินการตรวจสอบการบริหารจัดการงานของโรงพยาบาลฯดังกล่าว เพื่อบรรเทาความเดือดร้อนให้แก่เจ้าหน้าที่และบุคลากรที่ปฏิบัติงานในตำแหน่งดังกล่าว
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรูณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata